Document ID: 32000R0620

Κανονισμός (ΕΚ) αριθ. 620/2000 της Επιτροπής
της 23ης Μαρτίου 2000
για τροποποίηση του κανονισμού (ΕΚ) αριθ. 1722/1999 του Συμβουλίου όσον αφορά την εισαγωγή σκληρού σίτου και υπολειμμάτων ορισμένων σιτηρών καταγωγής Μαρόκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1722/1999 του Συμβουλίου, της 29ης Ιουλίου 1999, για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών που κατάγονται από την Αλγερία, το Μαρόκο και την Αίγυπτο καθώς και για την εισαγωγή σκληρού σίτου, καταγωγής Μαρόκου(1), και ιδίως το άρθρο 6,
Εκτιμώντας τα ακόλουθα:
(1) Οι παραχωρήσεις κατά την εισαγωγή στην Κοινότητα πίτουρων και υπολειμμάτων καθώς και σκληρού σίτου, καταγωγής Μαρόκου, που προβλέπονται στις συμφωνίες συνεργασίας μεταξύ της Ευρωπαϊκής Κοινότητας και του Μαρόκου, που ισχύει από το 1978, εφαρμόστηκαν από τον κανονισμό (ΕΚ) αριθ. 1722/1999.
(2) Αυτή η συμφωνία συνεργασίας αντικαθίσταται, από την 1η Μαρτίου 2000, από τη νέα ευρωμεσογειακή συμφωνία(2), που καθιερώνει ένωση μεταξύ των Ευρωπαϊκών Κοινοτήτων και των μελών τους, αφενός, και του Βασιλείου του Μαρόκου, αφετέρου. Κατά την ημερομηνία αυτή λήγουν οι παραχωρήσεις που προκύπτουν από την προηγούμενη συμφωνία συνεργασίας.
(3) Πρέπει συνεπώς να προσαρμοστεί ο κανονισμός (ΕΚ) αριθ. 1722/1999, για να διαγραφεί η αναφορά στα προϊόντα καταγωγής Μαρόκου.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1722/1999 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Ο παρών κανονισμός προβλέπει τις διατάξεις που εφαρμόζονται στα ειδικά καθεστώτα για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών που κατάγονται από την Αλγερία και την Αίγυπτο."
2. Το άρθρο 2 αντικαθίσταται από το ακόλουθο κείμενο:
"Άρθρο 2
Οι δασμοί που εφαρμόζονται κατά την εισαγωγή στην Κοινότητα πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών, που υπάγονται στους κωδικούς ΣΟ 2302 30 10 έωs 2302 40 90, που κατάγονται από την Αλγερία, ισούνται με το 40 % των ποσών που έχουν καθορισθεί στο κοινό δασμολόγιο και στη συνέχεια μειώνονται κατά 7,25 ευρώ ανά τόνο."
3. Το άρθρο 4 αντικαθίσταται από το ακόλουθο κείμενο:
"Άρθρο 4
Τα άρθρα 2 και 3 εφαρμόζονται σε όλες τις εισαγωγές για τις οποίες ο εισαγωγέας μπορεί να προσκομίσει την απόδειξη ότι ο εξαγωγικός δασμός εισπράχθηκε από την Αλγερία ή την Αίγυπτο, σύμφωνα, αντιστοίχως, με το άρθρο 21 της συμφωνίας συνεργασίας με την Αλγερία και με το άρθρο 20 της συμφωνίας συνεργασίας με την Αίγυπτο."
4. Το άρθρο 5 διαγράφεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαρτίου 2000.

Labels: 3
17
18